భారత సంతతి వైద్యుడు శ్రీధర్కి అమెరికా న్యాయస్థానం పదేళ్ల శిక్షవాషింగ్టన్, జూలై 21: దొంగ లెక్కలు, లేని లాభాలను చూపి.. కంపెనీ వాటాదార్లను మోసం చేసిన కేసులో ప్రముఖ భారతీయ సంతతి వైద్యుడు శ్రీధర్ పోతరాజుకి అమెరికా కోర్టు 119 నెలల(దాదాపు పదేళ్లు) జైలుశిక్ష విధించింది. ఆయన గతంలో పనిచేసిన ‘వైటల్ స్ర్పింగ్’ అనే సాఫ్ట్వేర్ హెల్త్ కంపెనీ సేకరించిన పెట్టుబడుల్లో రూ.315 కోట్లకు లెక్క చూపలేదని ఆయనపై ఆరోపణలు వచ్చాయి. అలాగే, ప్రభుత్వానికి పన్నుల రూపంలో కట్టాల్సిన రూ.48 కోట్లను ఎగవేసినట్టు కూడా అభియోగాలు మోపారు. ఈ విషయాలు తన వాటాదార్ల వద్ద దాచి, వారికి ఎప్పటికప్పుడు తప్పుడు సమాచారం ఇవ్వడం ద్వారా భారీ కుంభకోణానికి పాల్పడినట్టు రుజువు కావడంతో వాషింగ్టన్ కోర్టు శ్రీధర్ని దోషిగా నిర్ధారించింది. మేరీల్యాండ్, వర్జీనియా ప్రాంతాల్లో నేత్ర వైద్యునికన్నా, డెమోక్రటిక్ పార్టీ అగ్రనాయకత్వానికి సన్నిహితునిగా, అమెరికాలో భారతీయతని ప్రతిబింబించే కార్యక్రమాల అనుసంధానకర్తగానే శ్రీధర్ ఎక్కువగా వార్తల్లో నిలిచారు. డెమోక్రటిక్ పార్టీలో తనకున్న పలుకుబడిని ఉపయోగించి, 2015లో వైట్హౌ్సలో ప్రసిద్ధ సంగీతదర్శకుడు ఏఆర్ రెహ్మాన్తో ‘జయ హో’ కార్యక్రమాన్ని శ్రీధర్ నిర్వహించారు. భారతీయ సంప్రదాయ సంస్కృతులు, కళాపరంపరలను పరిచయం చేస్తూ ఆయన యేటా నిర్వహించే ‘ఉత్సవ్’లో భారతీయ ప్రముఖులంతా పాలుపంచుకొన్నవారే. శ్రీధర్ పలుకుబడి, గుర్తింపు కారణంగా ఆయన వ్యవహారాలపై కంపెనీకి చాలాకాలం దాకా అనుమానం రాలేదు. కంపెనీ తీవ్రమైన నష్టాల్లో నడుస్తున్న సమయంలోనూ, విపరీతంగా లాభాల లెక్కలు చూపించేవారని, ఆయన బయటకు వెళ్లిన తరువాతగానీ ఒక్కో వాస్తవం తెలిసి రాలేదంటున్నారు.
bhaarata santati vaidyudu sridharki america nyaayasthaanam padella shikshavashinggatn, juulai 21: donga lekkalu, laeni laabhaalanu chuupi.. company vaataadaarlanu mosam chesina kesulo pramukha bhaarateeya santati vaidyudu shreedhar potarajuki america kortu 119 nelala(daadaapu padellu) jailusiksha vidhinchindi. aayana gatamlo panichesina ‘vaital srping’ ane saftvare helth company sekarinchina pettubadullo roo.315 kotlaku lekka chuupaleedani aayanapai aaropanalu vachayi. alaage, prabhutvaaniki pannula roopamlo kattaalsina roo.48 kotlanu egavesinattu kuudaa abhiyogaalu moparu. ee vishayaalu tana vaataadaarla vadda daachi, vaariki eppatikappudu tappudu samacharam ivvadam dwara bhari kumbhakonaniki palpadinattu rujuvu kaavadamtho vashington kortu sridharni doshigaa nirdhaarinchindi. mariland, varjinia praantaallo netra vaidyunikanna, democratic party agranaayakatvaaniki sannihitunigaa, americalo bhaaratheeyatani pratibimbimche kaaryakramaala anusandhaanakartagaane shreedhar ekkuvagaa vaartallo nilichaaru. democratic paartiiloo tanakunna palukubadini upayoginchi, 2015loo vaithousaloo prasiddha sangeetadarsakudu aar rehmanto ‘jaya hoo’ kaaryakramaanni shreedhar nirvahinchaaru. bhaarateeya sampradaaya samskrutulu, kalaaparamparalanu parichayam chestu aayana yeta nirvahinche ‘utsav’loo bhaarateeya pramukhulantaa palupanchukonnavare. shreedhar palukubadi, gurtimpu kaaranamgaa aayana vyavahaaraalapai kampeneeki chalakalam daka anumanam raledu. company teevramaina nashtaallo nadustunna samayamloonuu, vipareetamgaa labhala lekkalu chupinchevaarani, aayana bayataku vellina taruvaatagaanii okko vaastavam telisi raaledantunnaaru.